CELEX: 32006D0350
Language: lt
Date: 1146182400000
Title: 2006/350/EB: 2006 m. balandžio 28 d.  Komisijos sprendimas, nustatantis nuo  2006 m. sausio 1 d.  iki  gruodžio 31 d.  būtiniausioms Europos bendrijos reikmėms patenkinti leidžiamus naudoti metilbromido kiekius, pagal Reglamentą (EB) Nr. 2037/2000 dėl ozono sluoksnį ardančių medžiagų  (pranešta dokumentu Nr. C(2006) 1244)

18.5.2006   
            
            
               LT
            
            
               Europos Sąjungos oficialusis leidinys
            
            
               L 130/29
            
         
      KOMISIJOS SPRENDIMAS
   
   2006 m. balandžio 28 d.
   nustatantis nuo 2006 m. sausio 1 d. iki gruodžio 31 d. būtiniausioms Europos bendrijos reikmėms patenkinti leidžiamus naudoti metilbromido kiekius, pagal Reglamentą (EB) Nr. 2037/2000 dėl ozono sluoksnį ardančių medžiagų
   (pranešta dokumentu Nr. C(2006) 1244)
   (autentiški tik tekstai anglų, ispanų, italų, lenkų, olandų, portugalų ir prancūzų kalbomis)
   (2006/350/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. birželio 29 d. Europos Parlamento ir Tarybos reglamentą (EB) Nr. 2037/2000 dėl ozono sluoksnį ardančių medžiagų (1), ypač į jo 3 straipsnio 2 dalies ii punktą,
   kadangi:
   
               (1)
            
            
               Pagal Reglamento (EB) Nr. 2037/2000 3 straipsnio 2 dalies i punkto d papunktį ir 4 straipsnio 2 dalies i punkto d papunktį nuo 2004 m. gruodžio 31 d. draudžiama gaminti, įvežti ir pateikti į rinką metilbromidą bet kokiam naudojimui, išskyrus, be kita ko (2), 3 straipsnio 2 dalies ii punkte ir Monrealio protokolo šalių Sprendimo IX/6 kriterijuose bei kituose šalių sutartuose kriterijuose nurodytoms būtiniausioms reikmėms patenkinti. Būtiniausios išimtys – tai ribotos leidžiančios nukrypti nuostatos, paliekančios laiko alternatyviems sprendimams priimti.
            
         
               (2)
            
            
               Sprendimas IX/6 nurodo, kad metilbromido panaudojimas laikomas „būtinu“ tik tuo atveju, kai prašymo teikėjas nustato, kad metilbromido trūkumas šiai specifinei reikmei patenkinti žymiai pakenktų rinkai, ir kad nėra jokių alternatyvių techniškai ir ekonomiškai tinkamų sprendimų ar naudotojui prieinamų pakaitalų, kurie būtų nekenksmingi aplinkai ir sveikatai bei pagal aplinkybes tiktų prašyme nurodytoms pasėlių kultūroms. Be to metilbromido gamyba ir naudojimas būtiniausioms reikmėms gali būti leidžiami tik, jei buvo imtasi visų įmonomų techninių ir ekonominių priemonių, siekiant iki minimumo sumažinti būtiną metilbromido naudojimą ir bet kokį jo išskyrimą į aplinką. Prašymo teikėjas taip pat turėtų įrodyti, kad yra dedamos būtinos pastangos, siekiant įvertinti ir pateikti į rinką šalies žinybų patvirtintus alternatyvius pasiūlymus bei pakaitalus, ir kad yra vykdomos tyrimų programos alternatyviems pasiūlymams ir pakaitalams surasti ir pritaikyti.
            
         
               (3)
            
            
               Komisija gavo 79 prašymus leisti naudoti metilbromidą kaip būtiniausią priemonę iš devynių valstybių narių, tarp jų Belgijos (44 070 kg), Prancūzijos (259 097 kg), Vokietijos (19 450 kg), Airijos (1 250), Italijos (1 333 225 kg), Lenkijos (45 900 kg), Portugalijos (50 000 kg), Ispanijos (86 000 kg), Nyderlandų (120 kg) ir Jungtinės Karalystės (139 285 kg). Iš viso buvo paprašyta leisti panaudoti 2 878 397 kg metilbromido iš kurių 2 690 275 kg (94 %) būtų panaudoti prieš derliaus nuėmimą ir 188 140 kg (6 %) po derliaus nuėmimo. Vokietija vėliau pranešė Komisijai, kad ji atsiėmė visus savo pasiūlymus, nes atsirado alternatyvių priemonių.
            
         
               (4)
            
            
               Siekdama apibrėžti, kokį kiekį metilbromido leisti panaudoti būtiniausioms reikmėms 2006 m., Komisija pritaikė Sprendime IX/6 pateiktus kriterijus ir Reglamento (EB) Nr. 2037/2000 3 straipsnio 2 dalies ii punkto nuostatas. Komisija nustatė, kad nuo to laiko, kai buvo pateikti valstybių narių prašymai leisti naudoti metilbromidą kaip būtiniausią priemonę, atitinkami alternatyvūs sprendimai buvo rasti Bendrijoje ir paplito daugelyje Monrealio protokolo šalių. Todėl Komisija nusprendė 2006 m. leisti panaudoti 1 607 587 kg metilbromido būtiniausioms kiekvienos valstybės narės, kuri paprašė leisti naudoti metilbromidą, reikmėms patenkinti. Šis kiekis prilygsta 8,4 % 1991 m. Europos bendrijoje sunaudoto metilbromido kiekio ir rodo, kad daugiau nei 91,6 % metilbromido buvo pakeista alternatyviomis priemonėmis. Būtiniausių reikmių kategorijos yra panašios į Sprendimo XVI/2 (3) IIB skirsnyje ir Septynioliktojo Monrealio protokolo šalių susitikimo (4) Sprendimo XVII/9 A lentelėje nurodytas kategorijas.
            
         
               (5)
            
            
               3 straipsnio 2 dalies ii punkte taip pat prašoma Komisijos apibrėžti naudotojus, kurie gali pasinaudoti šia būtiniausia išimtimi. Kadangi 17 straipsnio 2 dalyje prašoma valstybių narių nustatyti būtiniausius kvalifikacinius reikalavimus, keliamus metilbromidą taikantiems darbuotojams, ir kadangi fumigacija yra vienintelė naudojimo sritis, Komisija nusprendė, kad fumigaciją metilbromidu atliekantys asmenys yra vieninteliai metilbromido naudotojai, kuriuos pasiūlė valstybės narės ir kuriems leidimą naudoti metilbromidą būtiniausioms reikmėms išdavė Komisija. Fumigaciją atliekantys asmenys privalo žinoti saugumo reikalavimus, kurie paprastai nėra žinomi ūkininkams ar malūnų savininkams, kurių nuosavybėje metilbromidas naudojamas. Be to, valstybės narės įvedė tvarką, pagal kurią jų teritorijoje nustatomi fumigaciją atliekantys asmenys, kuriems leidžiama naudoti metilbromidą būtiniausioms reikmėms.
            
         
               (6)
            
            
               Sprendime IX/6 nurodoma, kad metilbromido gamyba ir naudojimas būtiniausioms reikmėms turėtų būti leidžiami tik, kai jo nepakanka atsargoje. 3 straipsnio 2 dalies ii punkte nurodoma, kad metilbromido gamyba ir importas leidžiami tik tada, kai nė viena šalis neturi recirkuliuoto ar regeneruoto metilbromido. Remdamasi Sprendimu IX/6 ir 3 straipsnio 2 dalies ii punktu, Komisija nustatė, kad atsargoje yra [50 047 kg] būtiniausioms reikmėms skirto metilbromido.
            
         
               (7)
            
            
               4 straipsnio 2 dalies ii punkte, nepažeidžiant 4 straipsnio 4 dalies nuostatų, nurodoma, kad po 2005 m. gruodžio 31 d. bendrovėms, kurios negamina ir neimportuoja metilbromido, draudžiama jį pateikti į rinką ir naudoti. 4 straipsnio 4 dalyje nurodoma, kad 4 straipsnio 2 dalis netaikoma kontroliuojamų medžiagų pateikimui į rinką ir naudojimui, jei jos naudojamos tų naudotojų, kurie buvo nustatyti pagal 3 straipsnio 2 dalį, būtiniausioms reikmėms tenkinti.
               Todėl, be gamintojų ir importuotojų dar ir 2006 m. Komisijos užregistruotiems fumigaciją atliekantiems asmenims po 2005 m. gruodžio 31 d. turės būti leidžiama pateikti metilbromidą į rinką ir naudoti būtiniausioms reikmėms tenkinti. Paprastai fumigaciją atliekantis asmuo kreipiasi į importuotoją dėl metilbromido importavimo ir tiekimo. 2005 m. Komisijos užregistruotiems fumigaciją atliekantiems asmenims bus leidžiama perkelti į 2006 m. visus likusius metilbromido kiekius, kurie 2005 m. nebuvo panaudoti (toliau – atsargos). Europos Komisija įsteigė licencijų procedūras, leidžiančias išskaityti tokias metilbromido atsargas prieš importuojant ar gaminant visus papildomus metilbromido kiekius, skirtus 2006 metų būtiniausioms reikmėms tenkinti.
            
         
               (8)
            
            
               Šiame sprendime nurodyti trys metilbromido naudojimo būdai apibrėžiami kaip „biocidinio“ naudojimo būdai, kuriems taikomi papildomi apribojimai. Komisijos reglamente (EB) Nr. 2032/2003 (5) metilbromidas nurodomas kaip biocinė medžiaga, kuri po 2006 m. rugsėjo 1 d. negali būti pateikiama į rinką. Komisija gali leisti valstybei narei naudoti metilbromidą po šios datos, jei valstybė narė laikosi Reglamento (EB) Nr. 2032/2003 4a straipsnyje nustatytų „naudojimo būtiniausioms reikmėms“ kriterijų. Biocidiniam naudojimui skirto metilbromido, kurio bet kokiam naudojimui po 2006 m. rugsėjo 1 d. pagal Reglamentą (EB) Nr. 2032/2003 reikalingas „naudojimo svarbiausioms reikmėms“ leidimas, kiekiai yra nurodyti šio sprendimo 1, 4 ir 8 prieduose.
            
         
               (9)
            
            
               Atsižvelgiant į tai, kad metilbromido naudojimas būtiniausioms reikmėms pradedamas taikyti nuo 2006 m. sausio 1 d. ir siekiant užtikrinti, kad bendrovės ir ūkio subjektai galėtų turėti naudos iš leidimų sistemos, tikslinga, kad šis sprendimas būtų pradėtas taikyti nuo tos datos.
            
         
               (10)
            
            
               Šiame sprendime numatytos priemonės atitinka Reglamento (EB) Nr. 2037/2000 18 straipsniu įkurto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Belgijos Karalystei, Ispanijos Karalystei, Prancūzijos Respublikai, Airijai, Italijos Respublikai, Nyderlandų Karalystei, Lenkijos Respublikai ir Didžiosios Britanijos ir Šiaurės Airijos Karalystei nuo 2006 m. sausio 1 d. iki gruodžio 31 d. leidžiama būtiniausioms reikmėms naudoti iš viso 1 607 587 kg metilbromido. Jo kiekiai ir būtinų reikmių kategorijos nurodytos 1–8 prieduose.
   2 straipsnis
   Belgijos Karalystei, Italijos Respublikai ir Didžiosios Britanijos ir Šiaurės Airijos Karalystei nuo 2006 m. rugsėjo 1 d. iki gruodžio 31 d. neleidžiama metilbromido naudoti kaip biocido, išskyrus atvejus, kai pagal Reglamento (EB) Nr. 2032/2003 4 straipsnyje nustatytas procedūras atitinkamai valstybei narei yra suteikiamas „naudojimo svarbiausioms reikmėms“ leidimas, leidžiantis jį naudoti specialiai paskirčiai, kaip nurodyta 1, 4 ir 8 prieduose.
   3 straipsnis
   Atsargos, kurias kiekvienos valstybės narės kompetetinga institucija paskelbė galimomis naudoti būtiniausioms reikmėms, išskaičiuojamos iš kiekio, kuris leidžiamas pagaminti ar įvežti, kad patenkintų būtiniausias tos valstybės narės reikmes.
   4 straipsnis
   Šis sprendimas taikomas nuo 2006 m. sausio 1 d., o jo galiojimas baigiasi 2006 m. gruodžio 31 d.
   5 straipsnis
   Šis sprendimas skirtas Belgijos Karalystei, Ispanijos Karalystei, Prancūzijos Respublikai, Airijai, Italijos Respublikai, Nyderlandų Karalystei, Lenkijos Respublikai, Portugalijos Respublikai ir Didžiosios Britanijos ir Šiaurės Airijos Karalystei.
   
      Priimta Briuselyje, 2006 m. balandžio 28 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OL L 244, 2000 9 29, p. 1. Reglamentas su paskutiniais pakeitimais, padarytais Komisijos reglamentu (EB) Nr. 29/2006 (OL L 6, 2006 1 11, p. 27).
   
      (2)  Be to, jis naudojamas karantininiam apdorojimui ir produkcijos apdorojimui prieš siuntos gabenimą, kaip žaliava ir laboratorijų bei analizių reikmėms.
   
      (3)  UNEP/OzL.Pro.16/17. 2004 m. lapkričio 22–26 d. Prahoje, Čekijoje įvykusio Šešioliktojo Monrealio protokolo dėl ozono sluoksnį ardančių medžiagų šalių susitikimo ataskaita.
   www.unep.org/ozone/Meeting_Documents/mop/index.asp
   
      (4)  UNEP/OzL.Pro.17/11. 2005 m. gruodžio 12–16 d. Dakare, Senegale įvykusio Septynioliktojo Monrealio protokolo dėl ozono sluoksnį ardančių medžiagų šalių susitikimo ataskaita.
   www.unep.org/ozone/Meeting_Documents/mop/index.asp
   
      (5)  OL L 307, 2003 11 24, p. 1. Reglamentas su pakeitimais, padarytais Reglamentu (EB) Nr. 1048/2005 (OL L 178, 2005 7 9, p. 1).
   
      I PRIEDAS
      Belgijos Karalystė
      
                  (kg)
               
            
                  Leidžiamų būtiniausių reikmių kategorijos
               
               
                   
               
            
                  Malūnai miltams (17 malūnų)
               
               
                  2 752
               
            
                  Objektai (Musea/SGS) (1)
                  
               
               
                  307
               
            
                  Iš viso
               
               
                  3 059
               
            Būtiniausioms reikmėms skirtos metilbromido atsargos valstybėje narėje = 479 kg.
      
         (1)  Nuo 2006 m. rugsėjo 1 d. iki gruodžio 31 d. metilbromido naudoti negalima, nebent Belgijai yra suteiktas naudojimo svarbiausioms reikmėms leidimas, leidžiantis jį naudoti kaip biocidą pagal Reglamento (EB) Nr. 2032/2003 4a straipsnį.
   
   
      II PRIEDAS
      Ispanijos Karalystė
      
                  (kg)
               
            
                  Leidžiamų būtiniausių reikmių kategorijos
               
               
                   
               
            
                  Braškių ūsai (auginami aukštumose)
               
               
                  230 000
               
            
                  Braškių uogos (saugomos, Huelva)
               
               
                  180 000
               
            
                  Pipirai (saugomi, Murcia regione ir pietinėje Comunidad Valenciana regiono dalyje)
               
               
                  50 000
               
            
                  Skinamos gėlės (gvazdikai, saugomos ir atvirame lauke, Katalonija)
               
               
                  15 000
               
            
                  Skinamos gėlės (saugomos, Cadiz ir Sevilijos regionuose)
               
               
                  39 000
               
            
                  Ryžiai (po derliaus nuėmimo)
               
               
                  36 000
               
            
                  Iš viso
               
               
                  550 000
               
            Būtiniausioms reikmėms skirtos metilbromido atsargos valstybėje narėje = 41 797 kg
   
   
      III PRIEDAS
      Prancūzijos Respublika
      
                  (kg)
               
            
                  Leidžiamų būtiniausių reikmių kategorijos
               
               
                   
               
            
                  Specialios smėlyje augančios morkos (auginamos Bretanėje, derlius nuimamas rankomis, neatsparios Fusarium solani ir Rhizoctonia violacea)
               
               
                  5 000
               
            
                  Skintos gėlės: vėdrynai (Ranunculus), plukės (Anemone), bijūnai (Paeonia) ir pakalnutės, auginami atvirame lauke
               
               
                  12 000
               
            
                  Braškių ūsai
               
               
                  35 000
               
            
                  Miško medelynas
               
               
                  1 500
               
            
                  Vaismedžių atsodinimas
               
               
                  7 500
               
            
                  Medelynas: vaismedžių, aviečių
               
               
                  2 000
               
            
                  Malūnai
               
               
                  8 000
               
            
                  Kaštainiai
               
               
                  1 800
               
            
                  PLAN-SPG bendrovės parduodamos sėklos
               
               
                  121
               
            
                  Iš viso
               
               
                  72 921
               
            Būtiniausioms reikmėms skirtos metilbromido atsargos valstybėje narėje = 973 kg.
   
   
      IV PRIEDAS
      Italijos Respublika
      
                  (kg)
               
            
                  Leidžiamų būtiniausių reikmių kategorijos
               
               
                   
               
            
                  Pomidorai (saugomi)
               
               
                  495 000
               
            
                  Pipirai (saugomi)
               
               
                  73 000
               
            
                  Melionai (saugomi)
               
               
                  38 000
               
            
                  Baklažanai (saugomi)
               
               
                  40 000
               
            
                  Braškių uogos (saugomos)
               
               
                  75 000
               
            
                  Braškių ūsai
               
               
                  60 000
               
            
                  Skinamos gėlės (saugomos)
               
               
                  74 000
               
            
                  Malūnai ir maisto perdirbimo įrenginiai
               
               
                  55 000
               
            
                  Dirbiniai (1)
                  
               
               
                  5 000
               
            
                  Iš viso
               
               
                  915 000
               
            Būtiniausioms reikmėms skirtos metilbromido atsargos valstybėje narėje = 95 136 kg.
      
         (1)  Nuo 2006 m. rugsėjo 1 d. iki gruodžio 31 d. metilbromido naudoti negalima, nebent Italijai yra suteiktas naudojimo svarbiausioms reikmėms leidimas, leidžiantis jį naudoti kaip biocidą pagal Reglamento (EB) Nr. 2032/2003 4a straipsnį.
   
   
      V PRIEDAS
      Airija
      
                  (kg)
               
            
                  Leidžiamų būtiniausių reikmių kategorijos
               
               
                   
               
            
                  Malūnai miltams
               
               
                  888
               
            
                  Iš viso
               
               
                  888
               
            Būtiniausioms reikmėms skirtos metilbromido atsargos valstybėje narėje = 0 kg.
   
   
      VI PRIEDAS
      Nyderlandų Karalystė
      
                  (kg)
               
            
                  Leidžiamų būtiniausių reikmių kategorijos
               
               
                   
               
            
                  Braškių ūsų kenkėjų naikinimas po derliaus nuėmimo
               
               
                  120
               
            
                  Iš viso
               
               
                  120
               
            Šioms būtiniausioms reikmėms skirtos metilbromido atsargos valstybėje narėje = 0 kg.
   
   
      VII PRIEDAS
      Lenkijos Respublika
      
                  (kg)
               
            
                  Leidžiamų būtiniausių reikmių kategorijos
               
               
                   
               
            
                  Sausi produktai: vaistiniai augalai ir džiovinti grybai
               
               
                  2 700
               
            
                  Braškių ūsai
               
               
                  28 000
               
            
                  Kakava ir kava
               
               
                  1 836
               
            
                  Iš viso
               
               
                  32 536
               
            Būtiniausioms reikmėms skirtos metilbromido atsargos valstybėje narėje = 915,3 kg.
   
   
      VIII PRIEDAS
      Jungtinė Didžiosios Britanijos ir Šiaurės Airijos Karalystė
      
                  (kg)
               
            
                  Leidžiamų būtiniausių reikmių kategorijos
               
               
                   
               
            
                  Braškės ir avietės (saugomos ir atvirame lauke)
               
               
                  10 000
               
            
                  Dekoratyvinių medžių auginimas, kova su verticilioze (Verticillium)
               
               
                  2 500
               
            
                  Avietės
               
               
                  1 500
               
            
                  Miltų ir ryžių malūnai
               
               
                  7 900
               
            
                  Bendrovėms Quaker Oats, Kelloggs, Weetabix Ltd, Ryecroft ir EOM priklausantys pastatai kviečiams, kukurūzams ir ryžiams laikyti
               
               
                  6 098
               
            
                  Perdirbimo įranga, priklausanti bendrovei Warehouse and Spice Grinding Facility (Pataks Foods Ltd); ir prieskoninėms bei vaistinėms žolėms ir prieskoniams skirta perdirbimo įranga, priklausanti bendrovėms British Pepper and Spice Ltd, Lion Foods ir East Anglian Food Ingredients
                  
               
               
                  1 591
               
            
                  Sausi produktai (riešutai, džiovinti vaisiai, ryžiai, pupos, javai, valgomos sėklos), bendrovė Whitworths Ltd
                  
               
               
                  900
               
            
                  Malūnas, skirtas sausainių gamybai, galutinės produkcijos ir saugyklų plotai, priklausantys bendrovei Ryvita Company Ltd (Dorset)
                  
               
               
                  839
               
            
                  Konstrukcijos – įrenginiai ir aparatūra, perdirbimo ir saugyklų sektoriai, priklausantys bendrovei Whitworths Ltd
                  
               
               
                  450
               
            
                  Kartkartėmis kenkėjais užkrečiami prieskonių produktai (taip pat ir pappadam), perdirbami bendrovių McCormick (UK) Ltd, British Pepper and Spice Ltd, East Anglian Food Ingredients ir Pataks Foods Ltd
                  
               
               
                  37
               
            
                  Specialios sūrio saugyklos (1)
                  
               
               
                  1 248
               
            
                  Iš viso
               
               
                  33 063
               
            Būtiniausioms reikmėms skirtos metilbromido atsargos valstybėje narėje = 5 227 kg.
      
         (1)  Nuo 2006 m. rugsėjo 1 d. iki gruodžio 31 d. metilbromido naudoti negalima, nebent Jungtinei Karalystei yra suteiktas naudojimo svarbiausioms reikmėms leidimas, leidžiantis jį naudoti kaip biocidą pagal Reglamento (EB) Nr. 2032/2003 4a straipsnį.